CELEX: E2008J0002
Language: bg
Date: 2009-04-30 00:00:00
Title: Решение на Съда от 29 октомври 2008 година по Дело E-2/08 Надзорният орган на ЕАСТ срещу Исландия (неизпълнение от договаряща се страна на нейни задължения — Директива 2004/26/ЕО относно мерките срещу емисиите от замърсяващи газове и частици, изпускани от двигателите с вътрешно горене, предназначени за извънпътни подвижни машини)

30.4.2009   
            
            
               BG
            
            
               Официален вестник на Европейския съюз
            
            
               C 99/9
            
         
      РЕШЕНИЕ НА СЪДА
   
   от 29 октомври 2008 година
   по Дело E-2/08
   Надзорният орган на ЕАСТ срещу Исландия
   
      (неизпълнение от договаряща се страна на нейни задължения — Директива 2004/26/ЕО относно мерките срещу емисиите от замърсяващи газове и частици, изпускани от двигателите с вътрешно горене, предназначени за извънпътни подвижни машини)
   
   2009/C 99/07
   По Дело E-2/08 Надзорният орган на ЕАСТ срещу Исландия — ИСКАНЕ за постановяване, че с ненавременното приемане на мерки за прилагане на акта, посочен в глава XXIV, точка 1а от приложение II към Споразумението за ЕИП (т.е. на Директива 2004/26/ЕО на Европейския парламент и на Съвета от 21 април 2004 г. за изменение на Директива 97/68/ЕО, адаптирана към Споразумението за ЕИП с протокол 1 към него), или с ненавременното уведомяване на Надзорния орган на ЕАСТ за тези мерки Република Исландия не е изпълнила своите задължения по член 3 от същия акт и член 7 от Споразумението за ЕИП. Съдът в състав: Carl Baudenbacher (председател), Henrik Bull (съдия-докладчик) и Thorgeir Örlygsson (съдия) излезе с решение на 29 октомври 2008 г., чийто диспозитив гласи:
   
               1.
            
            
               Постановява, че с ненавременното приемане на мерки за прилагане на акта, посочен в глава XXIV, точка 1а от приложение II към Споразумението за ЕИП (т.е. на Директива 2004/26/ЕО на Европейския парламент и на Съвета от 21 април 2004 г. за изменение на Директива 97/68/ЕО за сближаване на законодателствата на държавите-членки относно мерките срещу емисиите от замърсяващи газове и частици, изпускани от двигатели с вътрешно горене, използвани в мобилни устройства, предназначени за извънпътни подвижни машини, адаптирана към Споразумението за ЕИП с протокол 1 към него), Република Исландия не е изпълнила своите задължения по член 3 от същия акт и член 7 от Споразумението за ЕИП.
            
         
               2.
            
            
               Нарежда на Република Исландия да поеме разходите по съдебното производство.